Baeza - Quito: 05.11.2006  Wiedermau hei mir  ä chlinä Abstächer ds Fuess zum nä härzigä Wasserfau gmacht. Im chlinä Kaff Baeza gitts hübschi Wanderwäglis, wo dür Näbuwäuder zu chlinä Cascadenä füehre. Hie hei sie einiges gmacht für d Touris; nur die fählä zum Glück. Derfür hei mir d Stilli und die schönä Wäuder gnossä, bevor's id Grossstadt Quito isch wittergange. Da dr Erni ir letschtä Zyt nümme so rächt schautet und zwüschdürä absuft, hei mir grad us erschts ä Mech gsuecht. Wäg Sundig isch aber nüt ds wöuä gsi! Uf em nä lärmigä Parkplatz wiederum  diräkt ir Landeaflugs-Schneisä hei mir übernachtet.